eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo es eo eo eo eo eo en eo eo eo eo eo eo eo eo eo eo eo eo es eo eo eo eo eo fr en hbs_lat de fr fr fr hbs_lat en fr en es es es es es es eo es es es es en es es en en eo es es es es pt eo es eo es
Don Quijote de La Mancha, en Esperanto en bita formato
"La inĝenia hidalgo don Quijote de La Mancha" estis prezentita la 1-an de julio en la kadro de la 75-a Hispana Kongreso de Esperanto, kiu disvolviĝis en la Palaco de Kulturo de Herrera del Duque (Ekstremaduro) inter la 30-a de junio kaj la 4-a de julio 2016.
"La inĝenia hidalgo Don Quijote de La Mancha" estas unu el la simboloj de la hispana kulturo, kaj la tradukado de la verko al Esperanto estis dum multaj jaroj unu el la ĉefaj streboj de la esperantistoj en Hispanio kaj internacie. Post diversaj partaj provoj, fine en 1977 povis aperi la kompleta traduko de la verko, redaktita de Fernando de Diego kaj eldonita de la Fondumo Esperanto de Zaragozo. Dum la lastaj jaroj skipo de esperantistoj ligitaj al Hispana Esperanto-Federacio intense laboris por produkti elektronikan version, kiu ebligos pli facilan aliron al la romano, kaj fine tiuj penoj kompletiĝis en tiu ĉi jaro, koincide kun la kunmemoro de la 400-a datreveno de la morto de la aŭtoro Miguel de Cervantes.
Alproksimiĝas la 75 Hispana Kongreso de Esperanto, en Ekstremaduro
Hispana Esperanto-Federacio invitas vin partopreni en la 75a Hispana Kongreso de Esperanto, kiu okazos de la 30a de junio ĝis la 4a de julio 2016, en Herrera del Duque, en la regiono Ekstremaduro, sudokcidente de Hispanio.
La kongreso havos kiel bazan motivon la moton “Ekstremaduro: lando de limoj kaj kontaktoj / Extremadura: tierra de fronteras y contactos”. Nome tiu historia regiono estas kontaktejo inter Kastilio kaj Andaluzio, Portugalio kaj Hispanio, krom ties aparta konsisto de diversecaj areoj. La Kongreso ricevis sponsoran apogon de la Fondumo de la Kulturo Ekstremadura (ligita al la regiona registaro) kaj de la provincaj kaj urbaj aŭtoritatoj.
Herrera del Duque estas urbeto kun iom malpli ol 4.000 enloĝantoj. La urbo konservas pitoreskan rurvilaĝan centron, kaj ĉirkaŭe estas naturaj vidindaĵoj kaj montaraj kaj strandaj. Fakte Herrera estas inter du gravaj diglagoj nome Cíjara kaj García de Sola, kie eblas naĝado, sunbanado kaj akvosportoj. Proksime estas grava kolonio de gipoj kaj teritorio de aliaj gravaj birdoj kiaj nigra cikonio, agloj ktp., krom mamuloj kiaj cervoj, aproj kaj aliaj.
La duan fojon la HKE okazas en la regiono, kie en 1992 ĝi okazis precize en ties ĉefurbo Merido. Tiam kreiĝis la Iberia Skolo, kiu nun povas reveni al la naskoloko.
La baza sidejo de la kongreso estos la Kultura Palaco de Herrera del Duque, moderna konstruaĵo, kiu disponas je ĉiuj necesaj eroj por la okazigo de la kongreso: salonoj, kunvenĉambroj, ripozejoj, kaj luksega teatro kaj spektaklejo. La loĝeblecoj gamos inter la senpaga junulargastejo de la apuda submunicipo Peloche, intermeza kampadejo kaj la hoteloj de Herrera. La LKK informos pri ĉiuj ebloj, transporto el la junulargastejo kaj prezoj en hoteloj; same povos peri la rezervojn por eksterlandaj kongresanoj.
La detaloj pri la programo aperas en tiu ĉi paĝo. Ĝi estas ege riĉa, el kultura, kleriga, distra kaj turisma vidpunkto. Jam jam la antaŭan tagon, la 29-an de junio, eblos veni al Herrera, por ĉeesti trejnan Seminarion por aktivuloj, kunorganizitan de Universala Esperanto-Asocio.
Por homoj kiuj unuafoje ĉeestas esperantistan kongreson aŭ renkonton, kaj speciale tiuj lernintaj per la reto, oni organizis specialan kunvenon dum la unua tago, la ĵaŭdo 30-a de junio, je la 16,30, por ke ili povu konatiĝi kun la esperanta komunumo, kaj tiel povu profiti pli la eventon kaj la etoson.
Dum la tagoj antaŭ la kongreso, estis organizitaj ankaŭ diversaj aktivaĵoj en Madrido, por vizitantoj kiuj trairas la ĉefurbon por direktiĝi al Herrera. Inter ili estis organizita formala prezentado de la kongreso la lundon 27-an de junio je la 20,00 horo en ekstremadura institucio, la Agrupación Extremeña de Alcorcón, tre facile alirebla el la centro de la ĉefurbo.
Ankraŭ eblas aliĝi al la Kongreso. Vidu la kondiĉojn kaj intrukciojn en tiu ĉi ligilo (pdf) aŭ en tiu ĉi reta formularo. Jam aliĝis 150 homoj, el 4 kontinentoj!
Pliajn utilajn informojn, inklude de transporto, gastigado, ekskursoj, ktp, trovi en tiu ĉi paĝo.
Kaj oni povas plu informiĝi pri la Hispanaj kongresoj de Esperanto kaj spekti iujn videojn pri pasintaj renkontiĝoj en tiu ĉi paĝo.
AMo-seminario en Ekstremaduro lige al la 75a Hispana Kongreso de Esperanto
Tradukita al Esperanto "Bohemiaj Lumoj", ĉefverko de la moderna teatro de Hispanio
Festu la Tagon de Esperanto 2015 (aŭ la Tagojn)
Forpasis nia amiko Darío Rodríguez.
Esperanto kaj Universitato en la patrujo de Ŝereo
Esperanto-kulturo ekster Esperantujo https://t.co/vK1CdohGoQ https://t.co/1TmCjNDbmM
Publicado programa casi definitivo del Congreso Español de #Esperanto, a finales de junio en #Teruel:… https://t.co/IA14ShdkM0
RT @SPECTRUMFSTVL: UNA PANTOPÍA: EL ESPERANTO https://t.co/hTsu1FfPvm
El Congreso Internacional de Jóvenes Esperantistas del 2018 tendrá lugar en #Badajoz, 4-11 de agosto, por… https://t.co/K0MudVsANl
A finales de junio va a haber #esperanto para todos, nuevos hablantes y veteranos esperantistas https://t.co/qnuG6Ws9Hs #Esperantoparatodos
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.